KTAMให้ผ่อน10เดือนซื้อกองลดภาษี
บลจ.กรุงไทย จับมือพันมิตรบัตรเครดิตให้ซื้อกองทุน RMF และ LTF ผ่อนนาน10เดือน
30 ต.ค. 2565

บลจ.กรุงไทย จับมือพันมิตรบัตรเครดิตให้ซื้อกองทุน RMF และ LTF ผ่อนนาน10เดือน
นายสมชัย  บุญนำศิริ กรรมการผู้จัดการ  บริษัทหลักทรัพย์จัดการกองทุน (บลจ.) กรุงไทย เปิดเผยว่า ช่วงปลายปีนักลงทุนส่วนใหญ่จะสนใจลงทุนในกองทุนรวมเพื่อการเลี้ยงชีพ ( RMF) และ กองทุนรวมหุ้นระยะยาว (LTF)   เพื่อรับสิทธิประโยชน์ทางภาษี แต่ในปีนี้อาจจะยังไม่คึกคักเหมือนกับทุกๆ ปีที่ผ่านมา เนื่องจากปัญหาอุทกภัยน้ำท่วมในหลายๆ จังหวัด รวมทั้งในกรุงเทพมหานคร 
บริษัทจึงได้เตรียมแนวทางช่วยเหลือผู้ลงทุน โดยการจับมือกับพันธมิตรบัตรเครดิตให้สามารถผ่อนชำระรายเดือนได้นานสูงสุด ถึง 10 เดือน   โดยบัตรเครดิตเคทีซี  สามารถผ่อนชำระได้ทั้งกองทุน RMF / LTF  คิดอัตราดอกเบี้ย  0.69% ต่อเดือน      
ส่วนผู้ลงทุนในกองทุน LTF  สามารถชำระผ่าน บัตรเครดิต ซิตี้แบงก์ ผ่อน0% นาน 3 เดือน และ 4 เดือนขึ้นไป คิดอัตราดอกเบี้ย 0.50%  ต่อเดือนบัตรในเครือกรุงศรีอัตราดอกเบี้ย 0.55%  ต่อเดือน   และเทสโก้โลตัส  อัตราดอกเบี้ย 0.50% ต่อเดือน 
ทั้งนี้นับว่าเป็นอีกหนึ่งทางเลือกของการลงทุนที่น่าสนใจเพราะสามารถขยายระยะเวลาในการชำระเงิน เพื่อผู้ลงทุนจะได้รับสิทธิประโยชนทางภาษีและยังได้รับผลตอบแทนจากการลงทุนในแต่ละกองทุน รับโปรโมชั่น ส่งเสริมการขายทั้งในส่วนของบริษัทที่มียอดเงินลงทุนสูงสุด  ทุกๆ1 ล้านบาท รับหน่วยลงทุนกองทุนเปิดกรุงไทยสะสมทรัพย์  12,000 บาท และรับโปรโมชั่นของบัตรเครดิตแต่ละบริษัทที่เข้าร่วมรายการอีกด้วย